*****

ΚΑΝΟΝΙΣΜΟΣ (ΕΟΚ) αριθ. 293/83 ΤΗΣ ΕΠΙΤΡΟΠΗΣ

της 3ης Φεβρουαρίου 1983

περί καθορισμού, για την περίοδο εμπορίας 1983, της κοινοτικής τιμής προσφοράς για τα αγγούρια η οποία εφαρμόζεται έναντι της Ελλάδας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχωρήσεως της Ελλάδας,

τον κανονισμό (ΕΟΚ) αριθ. 10/81 του Συμβουλίου της 1ης Ιανουαρίου 1981 περί καθορισμού, στον τομέα των οπωροκηπευτικών, των γενικών κανόνων εφαρμογής της πράξεως προσχωρήσεως (1), και ιδίως το άρθρο 9 παράγραφος 1,

Εκτιμώντας:

ότι σύμφωνα με το άρθρο 75 της πράξεως προσχωρήσεως της Ελλάδας, καθιερώνεται εξισωτικός μηχανισμός, κατά την εισαγωγή στην Κοινότητα των Εννέα, για τα οπωροκηπευτικά προελεύσεως Ελλάδας για τα οποία έχει καθορισθεί θεσμική τιμή·

ότι, σύμφωνα με το άρθρο 75 παράγραφος 2 περίπτωση α) της προαναφερθείσας πράξεως, υπολογίζεται κατ' ετος μια κοινοτική τιμή προσφοράς, αφενός με βάση τον αριθμητικό μέσο όρο των τιμών στην παραγωγή κάθε Κράτους μέλους της Κοινότητας των Εννέα, προσαυξημένον κατά τα έξοδα μεταφοράς και συσκευασίας που επιβαρύνουν τα προϊόντα από τις περιοχές παραγωγής ως τα αντιπροσωπευτικά κέντρα καταναλώσεως της Κοινότητας, και αφετέρου αφού ληφθούν υπόψη οι εξελίξεις του κόστους παραγωγής στον τομέα των οπωροκηπευτικών· ότι οι προαναφερθείσες τιμές στην παραγωγή αντιστοιχούν στο μέσο όρο των τιμών που διαπιστώνονται κατά τη διάρκεια των τριών ετών που προηγούνται από την ημερομηνία καθορισμού της κοινοτικής τιμής προσφοράς· ότι, πάντως, η ετήσια κοινοτική τιμή προσφοράς δεν μπορεί να υπερβαίνει το ύψος της τιμής αναγωγής που εφαρμόζεται έναντι τρίτων χωρών, μειωμένης της κοινοτικής αυτής τιμής προσφοράς κατά 9 % κατά την τρίτη προσέγγιση της τιμής που αναφέρεται στο άρθρο 59 της πράξεως προσχωρήσεως·

ότι για να ληφθούν υπόψη οι εποχιακές διαφορές των τιμών, πρέπει να διαιρεθεί η περίοδος εμπορίας σε υποπεριόδους και να καθορισθεί μια κοινοτική τιμή προσφοράς για καθεμία από αυτές·

ότι, σύμφωνα με το άρθρο 3 του κανονισμού (ΕΟΚ) αριθ. 10/81 του Συμβουλίου, οι τιμές που λαμβάνονται υπόψη για τον υπολογισμό των τιμών στην παραγωγή είναι εκείνες που διαπιστώνονται για ένα έγχώριο προϊόν καθορισμένο κατά τα εμπορικά του χαρακτηριστικά στην ή στις αντιπροσωπευτικές αγορές που βρίσκονται στις ζώνες παραγωγής, όπου οι τιμές είναι οι πλέον χαμηλές για τα προϊόντα ή τις ποικιλίες που αντιπροσωπεύουν ένα σημαντικό μέρος της παραγωγής που τίθεται σε εμπορία καθ' ολη τη διάρκεια του έτους ή κατά τη διάρκεια τμήματος αυτού και ανταποκρίνονται στην ποιοτική κατηγορία Ι και σε συγκεκριμένους όρους όσον αφορά τη συσκευασία· ότι ο μέσος όρος των τιμών για κάθε αντιπροσωπευτική αγορά πρέπει να καταρτίζεται αφού αποκλεισθούν οι τιμές που μπορεί να θεωρηθούν υπερβολικά υψηλές ή υπερβολικά χαμηλές σε σχέση με τις κοινοτικές διακυμάνσεις που διαπιστώνονται στην αγορά αυτή·

ότι τα αγγούρια που παράγονται στην Κοινότητα των Εννέα προέρχονται κυρίως από καλλιέργειες σε θερμοκήπια· ότι σ' αυτόν τον τύπο προϊόντος ανταποκρίνεται η κοινοτική τιμή προσφοράς που καθορίζεται για την περίοδο αυτή· ότι τα αγγούρια που εισάγονται από την Ελλάδα προέρχονται από ακάλυπτες καλλιέργειες · ότι τα αγγούρια αυτά, αν και θα μπορούσαν να καταταχθούν στην κατηγορία Ι, δεν συγκρίνονται ως προς την ποιότητα και ως προς την τιμή με τα προϊόντα θερμοκηπίων· ότι πρέπει λοιπόν στο εξής να προσαρμοσθούν οι τιμές των αγγουριών, που δεν παράγονται σε θερμοκήπια, μ' ενα συντελεστή προσαρμογής·

ότι η εφαρμογή των προαναφερθέντων κριτηρίων οδηγεί στον καθορισμό κοινοτικών τιμών προσφοράς των αγγουριών, για την περίοδο από 11 Φεβρουαρίου μέχρι 10 Νοεμβρίου 1983, στα ακόλουθα επίπεδα·

ότι η Επιτροπή Διαχειρίσεως Οπωροκηπευτικών δεν διατύπωσε γνώμη εντός της προθεσμίας που τέθηκε από τον πρόεδρό της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την περίοδο 1983 η κοινοτική τιμή προσφοράς για τα αγγούρια (διάκριση 07.01 Ρ Ι του Κοινού Δασμολογίου), η οποία εκφράζεται σε ECU ανά 100 χιλιόγραμμα καθαρού βάρους, καθορίζεται ως εξής για τα προϊόντα της ποιοτικής κατηγορίας Ι, όλων των μεγεθών, τα οποία προσφέρονται συσκευασμένα:

1.2 // - Φεβρουάριος (από 11 μέχρι 20):

(από 21 μέχρι 28): // 112,03

96,17 // - Μάρτιος: // 96,17 // - Απρίλιος: // 79,62 // - Μάιος: // 66,65 // - Ιούνιος: // 50,22 // - Ιούλιος: // 37,31 // - Αύγουστος: // 39,14 // - Σεπτέμβριος: // 44,47 // - Οκτώβριος: // 68,26 // - Νοέμβριος (από 1 μέχρι 10): // 72,28

2. Εν όψει του υπολογισμού της ελληνικής τιμής προσφοράς, οι τιμές εισαγομένων αγγουριών που δεν παράγονται σε θερμοκήπια, πολλαπλασιάζονται:

- από τις 11 Φεβρουαρίου μέχρι τις 30 Σεπτεμβρίου με το συντελεστή 1,30,

- από την 1η Οκτωβρίου μέχρι τις 10 Νοεμβρίου με το συντελεστή 1,00.

Άρθρο 2

Ο παρών κανονισμός αρχίζει να ισχύει απο τις 11 Φεβρουαρίου 1983.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 3 Φεβρουαρίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 1 της 1. 1. 1981, σ. 17.